hu de hu hu hu hu hu hu en hu eo hu hu en hbs_lat hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
A MÉDIA ÖNSZABÁLYZÓ TESTÜLET a PR-CIKKEK MEGJELENTETÉSE témájában az alábbi állásfoglalást alakította ki:
A MÉDIA ÖNSZABÁLYZÓ TESTÜLET elítéli azt a magyarországi sajtó-szakmai gyakorlatot, ahol a nyomtatott és elektronikus sajtó különböző sajtóorgánumai, kiadói fizetett szöveges hirdetéseket pr-cikk kifejezéssel ajánlanak fel a hirdető feleknek, s ezeket a pr-cikkeket, közleményeket – hirdetéseket – mindenféle megkülönböztető jelzés nélkül publikálják.
A MÉDIA ÖNSZABÁLYZÓ TESTÜLET felszólítja a nyomtatott és elektronikus média minden felelős kiadóját, hogy tartózkodjanak attól, hogy szerkesztői, újságírói tartalomnak álcázott, valójában szöveges hirdetéseket megjelentessenek hirdetés, fizetett közlemény, reklámriport, vagy reklám megjegyzés feltüntetése nélkül.
A MÉDIA ÖNSZABÁLYZÓ TESTÜLET a pr-cikkek megjelentetésének azt a hazai gyakorlatát, ahol a pr-cikknek nevezett fizetett közlemények minden megkülönböztető jelzés nélkül jelennek meg, azt az újságolvasók, a tévénézők és a rádióhallgatók becsapásának tekinti.
A hazai gyakorlatban a pr-cikknek nevezett közlemények valójában fizetett szöveges hirdetések, és mint ilyenek valamely egyértelmű jelzéssel, feltűnő módon – fizetett közlemény, hirdetés, reklámriport, reklám  – megkülönböztetendők a szerkesztőségi anyagoktól.
A MÉDIA ÖNSZABÁLYZÓ TESTÜLET elfogadja a pr-szakma azon megállapítását, hogy a Publicitás =”A célzottan tervezett, hírértékűvé formált üzenetek terjesztése a kiválasztott médiumokon keresztül egy szervezet vagy személy érdekének elősegítésére, a médiának fizetendő ellenszolgáltatás nélkül.”
Jelen állásfoglalás kialakítása során MÉDIA ÖNSZABÁLYZÓ TESTÜLET az alábbiakból indult ki:
1. A „pr-cikk” fogalmaköznapi jelentése a nyomtatott sajtóban a „fizetett közlemény”, illetve az elektronikus médiában a fizetett műsor. Ennek a megjelenése a nyomtatott és online sajtóban a szöveges hirdetés, az elektronikus médiában reklámriport, rekláminterjú. A nemzetközi szakmai sajtóban ennek megnevezése: „advertorial” (az advertisement és az editorial összevonásából létrejött fogalom, illetve számos ország törvényei „text-reklám”-ként azonosítják az ilyen tartalmakat (pl. Svédország).
2. A Magyar Public Relations Szövetség vonatkozó állásfoglalása kimondja: “Ez a megnevezés súlyosan sérti a magyar pr-szakembereket, hiszen azt sugallja, hogya „pr-cikk” (advertorial) a public relations tevékenység lényegi része.” Ezzel szemben az igazság az, hogy a pr-cikk nem a public relations, hanem a reklám szakma sajátja.
Különösen árt a sajtó és a pr-szakmának egyaránt, hogy a médiában megjelent sok színvonaltalan reklám-fogalmazvány miatt a „pr-cikk” kifejezés az utóbbi időben a hitvány, igénytelen kommunikáció szinonimájává lett.
3. A fizetett közlemények kimerítik a burkolt reklám fogalmát, ugyanis a cikkek, elektronikus tartalmak rendszerint nem a hír értékének, az újságírás írott és íratlan szabályainak megfelelő módon mutatnak be egy szervezetet, terméket vagy eseményt. Többnyire kizárólag szubjektív elemet tartalmaznak, és a fogyasztót a szubjektív jelzőkkel igyekeznek a fogyasztásra rábeszélni, vagy a bizalmát felkelteni, azzal, hogy objektív értékítéletnek, szerkesztőségi cikknek, közleménynek álcázzák a közlemény tartalmát.
4. Számos kiadó különféle adminisztratív trükkökkel − támogatásnak, szponzorációnak álcázva,  − próbálják legitimmé ezeket a törvénysértő,bújtatott reklámokat. Ezt a gyakorlatot a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII.törvény 3. §-ának (4) bekezdése határozottan tiltja.
MÉDIA ÖNSZABÁLYZÓ TESTÜLET a fentiek alapján elítéli a pr-cikk megnevezéssel közölt tartalmak megjelenítését, szakmailag etikailag helyesnek a “fizetett közlemény”, “reklámriport”, “rekláminterjú”, “hirdetés”, “reklám” kifejezések használatát tartja indokoltnak, szükségesnek.
Jelen állásfoglalást elfogadta a MÉDIA ÖNSZABÁLYZÓ TESTÜLET  2014.09.24. ülése
Kövér Tamás a MÖT titkára
Barát Tamás a MÖT soros elnöke
Az állásfoglalás kialakításához felhasznált szakirodalom:
2008. évi XLVII. törvény
A MÚOSZ Küldöttközgyűlése által 1997-ben elfogadott, a hazai sajtó minden orgánuma főszerkesztője számára ajánlásra került állásfoglalás
Az MPRSZ 2011. November 14-énkelt vonatkozó ajánlása
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin